
TEHNILINE KIRJELDUS 
Veerem- ja konteinerkauba käitlus

1. Üldist

1.1. Hanke eesmärk on sõlmida raamleping peamiselt transpordilaevade (RoRo ja LoLo) lastimiseks ning lossimiseks ja käitlemiseks (edaspidi teenus).
1.2. Pakkuja peab tagama laevade lastimise, lossimise ning kauba käitlemise täisteenuse, mis sisaldab ka ladustamist ning sadama sisest transporti ning vajadusel ka muid transpordilaevade lastimise, lossimise ja käitlemisega seotud teenuseid.
1.3. Teenust hakkavad tellima Kaitseväe ja  Riigi Kaitseinvesteeringute Keskuse volitatud isikud. 

2. Nõuded teenusele

2.1. Tagatud peavad olema vähemalt järgmised teenused:

2.1.1. konteiner- ja veeremkauba lastimine (laev – kai ja/või laev – transpordivahend);
2.1.2. konteiner- ja veeremkauba lossimine (kai – laev ja/või transpordivahend – laev);
2.1.3. konteinerkauba transport sadamas (laev – ladustamisala ja/või kai – ladustamisala ja vastupidi);
2.1.4. konteiner- ja veeremkauba laadimine ladustamisalal (ladustamisala – transpordivahed ja vastupidi), sh laadimine ja mahalaadimine raudtee transpordivahendil;
2.1.5. konteiner- ja veeremkauba ladustamine sadamas: avatud ladustamisala rent kuni 30 000 m²  ja kaetud halli rent kuni 3000 m², Mõlemal alal peab olema tagatud elektriühenduse olemasolu.

2.2. Ajalised piirangud:

2.2.1 pakkuja peab olema võimeline tagama ühe keskmise RoRo või LoLo laeva lastimise ja/või lossimise etteteatamisega viis tööpäeva;
2.2.2 pakkuja peab olema võimeline tagama kahe keskmise RoRo või LoLo laeva samaaegse lastimise ja/või lossimise etteteatamisega kümme tööpäeva.

2.3. Pakkuja peab teenuse osutamiseks omama alljärgnevat käitlustehnikat:

2.3.1. kraana tõstevõimega vähemalt 80 tonni;
2.3.2. kahveltõstukid tõstevõimega vähemalt 24 tonni;
2.3.3. 20’ ja 40’ merekonteinerite laadurid (Reach-Stacker) laadimisvõimsusega vähemalt 45 tonni;
2.3.4. konteinerite transpordiplatvormid (RoRo veduk).

2.4. Teenuse pakkumisel kasutatav tehnika peab vastama laadimistööde eripärale ning olema tehniliselt korras tagamaks kaupade kiire ja ohutu laadimine.



3. Nõuded personalile

3.1. Tagatud peab olema kindel projektijuht kogu lastimis- või lossimisoperatsiooni vältel.
3.2. Teenuse osutamiseks peavad olema tagatud laadimisseadmete operaatorid, kes omavad vajalikku laadimistehnika tüübikoolitust ning töökogemust.

4. Teenuse tellimine ning üleandmine ja vastuvõtmine

4.1. Teenuse tellimisel edastatakse pakkujale laeva, lasti ning soovitud teenuste kirjeldus.

